### 7.     Drøftelse af og beslutning om driftsudget for [adresse], Sejerø, [adresse] og [adresse].

**Åbent**

Sagsnr.: 326-2019-13667       J.nr.: 08.00.00           Dokumentnr.:
326-2019-128208

**Sagstype**

Beslutning.

**Resume og sagens baggrund**

Kalundborg Kommune driver fem kommunale havne i [adresse],
[adresse], Ella Schou, Sejerø og Kalundborg [adresse]. På mødet 2. maj behandlede
udvalget det kommende budget for [adresse] og man drøftede desuden
udfordringerne med vigende indtægter i de øvrige havne. Budgettet for [adresse] behandles i budgetprocessen og er ikke en del af denne
sagsfremstilling, der omhandler en fortsat drøftelse af de øvrige havnes driftsbudget.

**Indstillinger**

Chefen for Plan, Byg og Miljø indstiller

1.    At forslaget til
et fremtidigt driftsbudget for [adresse], Sejerø, [adresse] og [adresse] drøftes.

2.    At sagen
oversendes til budgetprocessen.

**Behandling**

Teknik- og Miljøudvalget.

**Sagsfremstilling**

Der har de senere år været et generelt fald i brugere fra
vandsiden så som fastliggere, gæstesejlere og erhvervsfiskere, hvilket betyder
at havnene får færre indtægter end tidligere. Dog er der kommet flere brugere
til fra landsiden så som vinterbadere og besøgende der kommer for at opleve de
smukke omgivelser og livet der udspiller sig på havnene. Foreningslivet på
havnene er også i udvikling, hvilket Havnene ønsker at understøtte.

På mødet 2. maj lagde udvalget
vægt på, at der bør ske en harmonisering af taksterne for de fast bådpladser,
samt at der skal tilstræbes en ligestilling mellem almindeligt forenings- og
idrætsliv og maritimt idrætsliv. Udvalget efterspurgt desuden et bedre overblik
over indtægter og udgifter i havnene.

Det nuværende nettodriftsbudget for [adresse], Sejerø, [adresse]
og Røsnæs Havne er i 2019 407.000 kr.

Administrationen har udarbejdet vedlagte bilag og oversigt
over forventede indtægter og udgifter i 2020. Oversigten bygger på følgende:

·
Gennemsnittet af indtægter og udgifter i de seneste 3 år.

·
Harmonisering af takster for faste bådpladser, svarende til en
merindtægt på 15.000 kr.

·
Øget adgang til bad og toilet for bl.a. kajaksejlere.

·
Gennemført nedlæggelse af bådpladser i [adresse] til placering af
kajakbro.

Takstharmoniseringen berører primært [adresse], hvor der
ikke er så mange pladser.

Havnenes indtægter kommer primært fra faste bådpladser og
gæstesejlere. Desuden er der indtægter fra arealleje, salg af el og diesel og
brug af bedding. Øvrige indtægter, på 190.000 kr. kommer primært fra
internafregning. De samlede indtægter udgør 2.096.000 kr.

Havnenes udgifter går til løbende reparation og
vedligeholdelse af bygninger og anlæg, el, vand og varme, diesel,
administration og personale. De samlede udgifter udgør 2.777.000 kr. Gl.
Vesthavns andel af bl.a. administration og personale er ikke medregnet.

Forskellen mellem indtægter og udgifter er 681.000. Det
nuværende nettobudget er 407.000 kr. hvilket betyder, at der er behov for
yderligere 274.000, enten i form af en budgetudvidelse, øgede indtægter eller
reducerede udgifter.

De væsentlige indtægter kommer som nævnt fra de faste
bådpladser og fra gæstesejlerne. Som beskrevet på mødet 2. maj, ligger havnene,
med undtagelse af [adresse], nogenlunde gennemsnitligt for såvidt angår de faste
bådpladser. Både [adresse] og [adresse] har venteliste til bådpladser. Sejerø
har kun få fastliggere, men er den havn, der har det største antal
gæstesejlere. Den kommunale del af [adresse] er så lille, at takstændringer
her ikke har betydende indflydelse på de samlede indtægter. Takststigninger kan
øge indtægterne, men vil også kunne påvirke antallet af brugere.

Kommunen har mulighed for at have en fortjeneste på salg af
el og diesel. Der er dog en risiko for, at et større provenu på især diesel,
kan få bådejere til at tanke andre steder eller ligefrem selv transportere
diesel ned til båden, hvilket rent miljømæssigt ikke er ønskeligt.

[adresse] har indrettet nogle enkelte pladser til
autocampere. Indtægterne herfra indgår i indtægterne fra gæstesejlere. Der
opleves en stigende efterspørgsel efter disse pladser. Det vil dog kræve nogle
investeringer at etablere flere pladser, da der i forvejen er et stort pres på
landpladsen.

Det kan overvejes, i forbindelse med fastlæggelse af
takster, at indføre en lavere takst for gæstesejlere i skuldersæsonen, for om
muligt at tiltrække flere gæstesejlere. Administrationen har dog ikke noget bud
på, hvor stort potentialet er.

Havnene bestræber sig løbende på at optimere ydelser og
muligheder for at skaffe indtægter, men det er svært at pege på en
enkeltstående indsats, med mindre man blot gennemfører en drastisk
takststigning på faste bådpladser og gæstesejlere.

Reduktion af udgiftsniveauet vil medføre en regulær
serviceforringelse, hvilket ikke vil være gavnligt i forhold til at tiltrække
flere brugere og især gæstesejlere.

Administrationen anbefaler, at
udvalget drøfter sagen med henblik på, at den bringes ind i processen for
budget 2020. Som beskrevet, kan indtægterne øges på få eller flere poster alt
efter hvordan man vurderer konsekvenserne af takststigninger. Alternativt eller
i supplement hertil kan nettobudgettet øges med indtil 274.000 kr.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Notat vedr. budget og harmonisering af havnetakster 2020 | 326-2019-140960 |